L-1/2007

Mál þetta, sem tekið var til úrskurðar fyrr í dag, er höfðað fyrir dómþinginu með beiðni móttekinni 22. júní 2007. Málið var þingfest í dag.

Sóknaraðili er A, kt. 000000-0000, [...]

Varnaraðili er B, kt. 000000-0000, [...]

Sóknaraðili krefst þess að varnaraðili verði sviptur fjárræði. Þá krefst skipaður talsmaður sóknaraðila þóknunar úr ríkissjóði.

Af hálfu varnaraðila er ekki haldið uppi vörnum í málinu. Skipaður verjandi varnaraðila krefst þóknunar úr ríkissjóði.

Sóknaraðili byggir aðild sína á a-lið 2. mgr. 7. gr. lögræðislaga nr. 71/1997, en sóknaraðili er maki varnaraðila.

Í beiðni sóknaraðila kemur fram að málsaðilar hafi verið í hjúskap í áratugi og verið skráð fyrir einstökum eignum að sitt hvorum hlutanum. Málsaðilar eigi einungis sameiginlega erfingja, börn sín, en þeim sé kunnugt um kröfu þessa. Sóknaraðili kveður börn sín og varnaraðila vera eftirfarandi: [....]

Sóknaraðili telur sýnt að varnaraðili sé ekki fær um að annast og taka ákvarðanir um þær ráðstafanir sem nauðsynlegar séu. Sóknaraðili hafi m.a. viljað skipta um fasteign og kaupa eign sem henti betur en núverandi eign sem sé [...] Varnaraðili sé skráður eigandi núverandi íbúðar og því sé krafa þessi sett fram nú.

Læknar sem hafi annast varnaraðila séu einkum læknar á [...], þ.á m. [...] læknir. Hjálagt sé læknisvottorð um heilbrigðisbrest varnaraðila sem staðfesti skilyrði fjárræðissviptingar. Í vottorðinu komi m.a. fram að varnaraðili sé [...] ára og með Alzheimers sjúkdóm og heilabilun á háu stigi. Einnig komi fram að varnaraðili hafi verið vistaður á sérhæfðri deild fyrir heilabilaða einstaklinga á [...] frá [...].

Að öðru leyti sé vísað til atvika máls um að skilyrði a. liðar 4. gr. lögræðislaga séu uppfyllt um að varnaraðili sé ófær um að ráða fjármunum sínum vegna alvarlegs heilsubrests.

Niðurstaða.

Sóknaraðili byggir kröfu sína á því að varnaraðili sé ófær um að fara með fjármál sín vegna andlegs heilsubrest og vísar þar um til vottorðs [...] læknis á Heilbrigðistofnun [].

Í vottorði fyrrgreinds læknis dags. 22. júní 2007 segir m.a.:

“Það vottast hér með að ofanskráður einstaklingur, [...], sem er orðin [...] ára gömul, er með Alzheimers sjúkdóm og heilabilun á háu stigi. Hún hefur verið vistuð á sérhæfðri deild fyrir heilabilaða einstaklinga hér á [...] frá [...]. Hún hefur auk þess hjartasjúkdóm, skerta sjón og heyrn, auk almennrar ellihrörnunar. Vegna verulega skertrar andlegrar færni, sökum heilabilunar og ellisljóleika er [...] engan vegin (svo) fær um að sjá sjálf um fjármál sín.”

Verjandi varnaraðila hefur ekki mótmælt kröfu sóknaraðila og hefur tekið undir að nauðsynlegt sé að varnaraðila verði skipaður fjárhaldsmaður til að fara með fjármál hans þar sem varnaraðili sé ekki fær um það sjálfur.

Dómarinn telur einsýnt af því sem rakið hefur verið og með vísan til framlagðs læknisvottorðs að öðru leyti að varnaraðili sé alls ófær um að fara með fjármál sín og beri því með vísan til a-liðar 4. gr. lögræðislaga að fallast á beiðni sóknaraðila um að varnaraðili [...] verði svipt fjárræði.

Þóknun skipaðs talsmanns sóknaraðila, J-kk-ef J-kk-ef hdl., að fjárhæð 62.250 krónur, þ.m.t. virðisaukaskattur og þóknun skipaðs verjanda varnaraðila, B-kk-ef G. B-kk-ef hdl. að fjárhæð 62.250 krónur, þ.m.t. virðisaukaskattur, greiðist úr ríkissjóði, sbr. 1. mgr. 17. gr. lögræðislaga nr. 71/1997.

Úrskurðarorð:

Varnaraðili, [...], kt. 000000-0000, er svipt fjárræði.

Þóknun skipaðs talsmanns sóknaraðila, J-kk-ef J-kk-ef hdl. og skipaðs verjanda varnaraðila, B-kk-ef G. B-kk-ef hdl., hvor um sig að fjárhæð 62.250 krónur, greiðist úr ríkissjóði.

R-kvk-nf B-kvk-nf